རྒྱུད་ཀྱི་ཁྲིད་རྒྱུན་གྱི་བླ་བརྒྱུད་ལ་དཔྱད་པ།   ~ 551 ~ གསོ་རིག་རྒྱུད་བཞིའི་ཁྲིད་རྒྱུན་གྱི་ལོ་རྒྱུས་བླ་བརྒྱུད་ལ་དཔྱད་པ།  བདེ་གཤེགས་སྨན་བླ་དཔྱད་བུ་ཁྲི་ཤེས་དང་།  །  བཻ་རོ་ཙ་ན་གཡུ་ཐོག་མགོན་པོ་རྗེ།  །  དྭགས་པོ་ལྷ་རྗེ་རང་བྱུང་རྒྱལ་བ་སོགས།  །  སྨན་པའི་རྒྱལ་པོ་མཆོག་རྣམས་དབྱིངས་ནས་གཟིགས།  །  སྟག་ཚང་ལོ་ཙཱ་གཙུག་ལག་ཕྲེང་བ་དང་།  །  ཟུར་མཁར་བ་དང་མི་དབང་སྡེ་སྲིད་རྗེ།  །  ཆོས་འབྱུང་ཡབ་སྲས་ཡོན་ཏན་རྒྱ་མཚོ་སོགས།  །  ལོ་རྒྱུས་བདེན་པའི་དཔང་དུ་འདིར་བྱོན་ཅིག།  ལྔ་རིག་འདབ་སྟོང་བཞད་པའི་སྐྱེད་ཚལ་ན།  །  ལུང་རིགས་ཉི་མའི་འོད་ཟེར་འཆར་བ་འདི།  །  ཚན་རིག་འདབ་བརྒྱ་གྲོལ་དང་ལྷན་ཅིག་ཏུ།  །  བོད་རིགས་རྨོངས་པའི་གཉིད་ལས་སད་པར་ངེས།  །  བོད་ཀྱི་གསོ་བ་རིག་པའི་ཁྲིད་ལུང་གི་བརྒྱུད་པ་ལ་བན་བོན་སོ་སོའི་བརྒྱུད་པ་མི་འདྲ་བ་རེ་ཡོད་པ་སྨོས་མ་དགོས་པ་རེད།  ད་ལན་འདིར་དམིགས་བསལ་དུ་བརྗོད་གཞི་གཙོ་བོ་ནི་ནང་པའི་མཁས་པ་རྣམས་ཀྱི་ནང་ནས་རྒྱུད་བཞི་སངས་རྒྱས་ཀྱིས་གསུང་ཡིན་མིན་སྐོར་ལ་བཞེད་པ་མི་འདྲ་བ་བྱུང་ཡོད་པ་དང་།  དེ་ལ་བརྟེན་ནས་རྒྱུད་བཞིའི་བྱུང་ཁུངས་རྒྱ་གར་ལ་གཏུགས་ནས་སངས་རྒྱས་ཀྱི་གསུང་ཡིན་པར་བསྒྲུབ་པའི་དཔང་པོ་ལོ་རྒྱུས་ཡིག་ཆ་རྫུན་མ་བཟོས་པའི་རྩོད་གླེང་ཡང་བྱུང་ཡོད་པ་རེད།  རྒྱུད་བཞི་བཀའ་འདོད་མཁན་དང་།  བསྟན་བཅོས་འདོད་མཁན་རྣམས་ཀྱི་སོ་སོའི་འདོད་ཞེན་སྒྲུབ་བྱེད་ཀྱི་ལུང་དང་རིགས་པ་མི་འདྲ་བ་སོ་སོར་ཡོད་པའི་སྐོར་ནི་གསོ་རིག་ལོ་རྒྱུས་རྣམས་སུ་གསལ་སྟབས།  འདིར་སྐབས་ཐོབ་ཀྱི་ཞིབ་ཕྲའི་བརྗོད་བྱ་མ་ཡིན་ནོ།  ། འོན་ཀྱང་རྒྱུད་བཞི་སངས་རྒྱས་ཀྱི་གསུང་ཡིན་མིན་རྩོད་པ་ལ།  སུ་གང་ཞིག་སངས་རྒྱས་ཀྱི་གསུང་ཡིན་པར་འདོད་མཁན་དང་།  སུ་ཞིག་མ་གསུང་མ་ཡིན་པར་འདོད་མཁན་ཡིན་པ་དང་དེ་དག་གི་སོ་སོའི་སྒྲུབ་བྱེད་གཙོ་བོ་གང་ཡིན་མདོར་བསྡུས་ཙམ་ཞིག་བཀོད་ནས།  མཐར་རྒྱུད་བཞི་རྒྱ་གར་ནས་ཁྱེར་ཡོང་པའི་ལོ་རྒྱུས་རྫུན་མ་བཟོས་པའི་ཡིག་ཆ་གང་དེ་ལ་སྐྱོན་གང་ཡོད་པ་གསལ་པོར་བྱེད་པའི་ཆེད་དུ་འདིར་བོད་ཀྱི་གསོ་རིག་གི་ཁྲིད་རྒྱུན་དང་ལུང་རྒྱུན་གྱི་ལོ་རྒྱུས་ལ་གཙོ་བོར་དཔྱད་དགོས་པ་ཞིག་རེད།
གཅིག། རྒྱུད་བཞི་བཀའ་བསྟན་གང་ཡིན་ལ་རྩོད་པའི་སྐོར།  རྒྱུད་བཞི་སངས་རྒྱས་ཀྱི་གསུང་ཡིན་པ་སྒྲུབ་བྱེད།  བསྟན་པ་ཕྱི་དར་སྐབས་སུ་བོད་ཀྱི་རིག་གཞུང་གི་ཁུངས་ཐམས་ཅད།  རྒྱ་གར་ལ་གཏུགས་རྐྱང་བྱས་པའི་རྐྱེན་གྱིས་སྤྱི་ལོའི་དུས་རབས་བཅུ་བཞི་པའི་ནང་ཙམ་ན།  གསོ་རིག་《རྒྱུད་བཞི》 འདི་སངས་རྒྱས་ཀྱི་བཀའ་དང་།  བསྟན་བཅོས་གང་ཡིན་གླེང་ཚུལ་མི་འདྲ་བྱུང་ཡོད།  དུས་རབས་བཅོ་ལྔ་པ་ནས་བོད་ཀྱི་གསོ་བ་རིག་པ་དེ་བྱང་ལུགས་དང་ཟུར་ལུགས་གཉིས་སུ་གྱེས་ནས།  འཕེལ་རྒྱས་བྱུང་ཡོད་པར་དེ་དང་དུས་མཚུངས་སུ་གསོ་རིག་རྒྱུད་བཞི་ཡང་།  གཙོ་བོར་བཀའ་ཡིན་པར་འདོད་པའི་ལུགས་དང་།  བསྟན་བཅོས་ཡིན་པའི་ལུགས་གཉིས་སུ་བྱུང་།  རྗེས་སུ་རྒྱུད་བཞི་བཀའ་ཡིན་པར་འདོད་པའི་རྗེས་འབྲངས་ནི།  གཙོ་བོ་བྱང་པ་རྣམ་རྒྱལ་གྲགས་བཟང་སློབ་ཚོགས་དང་བཅས་པ་རྣམས་ཡིན།  《རྒྱུད་བཞི》འདི་སངས་རྒྱས་ཀྱི་གསུངས་མ་ཡིན་པར་འདོད་མཁན་རྣམས་ཀྱིས་བཀའ་ཡིན་ན་བཀའ་འགྱུར་ནང་དུ་མེད་པ་མ་ཟད།  ཆོས་རྒྱལ་ཁྲི་སྲོང་ལྡེའུ་བཙན་དང་།  མངའ་བདག་ཁྲི་རལ་ཡབ་སྲས་སྐབས་སུ་བསྒྲིགས་པའི་དཀར་ཆག་《ལྡན་དཀར་མ་》དང་།  《འཕང་ཐང་མ་》 སོགས་ཀྱི་ནང་དུ་མེད་པས་སངས་རྒྱས་ཀྱི་གསུངས་མ་ཡིན་ཞེས་པ་དེ་ལ།  བྱང་པ་བཀྲ་ཤིས་དཔལ་བཟང་གིས།   རྒྱུད་ཀྱི་བཀའ་བསྒྲུབ།  ཤོག་ངོས་༩༣པ་ཕྲེང་༡༨པར།  ༡༩༨༦ལོར།  བོད་ལྗོངས་དཔེ་སྐྲུན་ཁང་།

Òགསོ་རིག་རྒྱུད་དེ་བཻ་རོ་ཙ་ནས་བསྒྱུར།  ། རྒྱལ་པོ་ཁྲི་སྲོང་ལྡེའུ་བཙན་ཕྱག་ཏུ་ཕུལ།  ། དེ་ཡི་རྗེས་སུ་མཁན་པོ་པདྨས་ཀྱང་།  ། ཆོས་རྒྱལ་སྲས་ལ་རང་འགྱུར་མཛད་ནས་གསུངས།  ། བཻ་རོས་འདིའི་ཕྱིར་དཀའ་བ་ཆེར་སྤྱད་པས།  ། སློབ་དཔོན་ཉིད་ཀྱི་མི་མཁྱེན་ལྟར་བྱས་ནས།  ། རྒྱལ་བའི་སྲས་ལའང་ལྐོག་ཏུ་གབ་པར་བསྟན།  ། ཡབ་ཀྱིས་ཤིན་ཏུ་གསང་བར་གདམ་པ་ན།  ། ལྷ་སྲས་ཀྱིས་ཀྱང་རྒྱ་ཆེར་མ་སྤེལ་བས།  ། འཕང་ཐང་མ་དང་བཀའ་ཁོལ་མ་ཞེས་པའི།  ། བཀའ་འགྱུར་བསྟན་འགྱུར་རྣམས་ཀྱི་དཀར་ཆག་ཏུ།  ། མི་འབྱུང་པ་ཡི་རྒྱུ་མཚན་དེ་ལྟར་ཡིན།  Ó ཞེས་སོགས་རྒྱུད་བཞི་སངས་རྒྱས་ཀྱི་གསུངས་ཡིན་པའི་རྒྱུ་མཚན་མང་པོ་ཞིག་གསུངས་ནས་ཨུ་ཚུགས་ཀྱིས་བཀའ་ཡིན་པར་བསྒྲུབས་ཡོད་འདུག།  རྒྱུད་བཞི་སངས་རྒྱས་ཀྱི་གསུང་མིན་པ་སྒྲུབ་བྱེད།  《རྒྱུད་བཞི》མཁས་པའི་བསྟན་བཅོས་ཡིན་པར་བཞེད་མཁན་གཙོ་བོར་ཀརྨ་པ་རང་བྱུང་རྡོ་རྗེ།  སྟག་ཚང་ལོ་ཙཱ་བ་ཤེས་རབ་རིན་ཆེན།  བོ་དོང་ཕྱོགས་ལས་རྣམས་རྒྱལ།  ཟུར་མཁར་བློ་གྲོས་རྒྱལ་པོ།  དཔའ་བོ་གཙུག་ལག་ཕྲེང་བ།  གླིང་སྨན་བཀྲ་འབུམ་པ།  ཀོང་སྤྲུལ་ཡོན་ཏན་རྒྱ་མཚོ་ལ་སོགས་པའི་མཁས་དབང་རྣམས་ཡིན།  ཟུར་མཁར་བའི་རྒྱུད་བཞི་བཀའ་དང་བསྟན་བཅོས་རྣམ་པར་དབྱེ་བ་མུན་སེལ་སྒྲོན་མེ་ལས།   ཤོག་ངོས་༧༠པའི་ཕྲེང་༡པར།  ༡༩༨༦ལོར།  བོད་ལྗོངས་མི་དམངས་དཔེ་སྐྲུན་ཁང་།

Òའོ་ན་རྒྱུད་བཞི་རྩོམ་མཁན་བོད་ཀྱི་གང་ཟག་ཇི་ལྟ་བུ་ཡིན་ཞེ་ན།  བོད་དུ་མཁས་པ་མི་དགུ་ཞེས་གྲགས་པ་དང་།  ཆོས་རྒྱལ་ཁྲི་སྲོང་ལྡེ་བཙན་གྱི་བླ་སྨན་མི་དགུ།  ཞང་རི་བོ་གཟི་བརྗིད་འབར་གྱི་སློབ་དཔོན་དུ་གྱུར་པའི་མཁས་པ་མི་དགུ།  ཨ་ཙ་ར་ཕྱག་རྡུམ་གྱི་སློབ་མར་གྱུར་པའི་མཁས་པ་མི་དགུའི་ནང་ནས་གཡུ་ཐོག་རྒྱ་གར་བཛྲ་གྱི་བུ་གཡུ་ཐོག་ཡོན་ཏན་མགོན་པོ།  Ó ཞེས་རྒྱུད་བཞི་རྩོམ་པ་པོ་གང་གང་ཡིན་བཞེད་ཚུལ་མི་འདྲ་བ་རྣམས་བཀོད་ཡོད་ལ།  ཟུར་མཁར་བ་རང་གིས་བཞེད་པ་ནི་གཡུ་ཐོག་ཡོན་ཏན་མགོན་པོས་བརྩམས་པ་ཡིན་འདུག་སྟེ།  རྒྱུད་བཞི་བཀའ་བསྟན་རྣམ་དབྱེ་ལས།  Òའོ་ན་རྒྱུད་བཞིས་བཞུགས་ཚུལ་ལ་སངས་རྒྱས་ཀྱི་བཀའ་ཡིན་པ་གཞིར་བཞག་བྱས་འདུག་པས་སྐྱོན་མི་ཡོང་བ་ཨེ་ཡིན་ཟེར་ན།  བཤད་པར་བྱ་སྟེ།  དེ་ཡང་བཀའ་ཡིན་པ་ལྟར་མ་བྱས་ན་བོད་ཀྱི་མཁས་བླུན་བར་མ་དང་བཅས་པ་རྣམས་ཡིད་ཆེས་པར་དཀའ་བ་ཡིན་ཞིང་།  དོན་ལ་མི་དཔྱོད་ཚིག་ལ་རྟོག་པ་རྣམས་ཀྱི་ངོར།  བཀའ་ཡིན་པ་ལྟར་མ་བྱས་ན་མ་མཐུས་པ་ཡིན།  གཞན་དུ་ན་ཇ་དང་དཀར་ཡོལ་དང་།  རྩ་ཆུ་བརྟག་པའི་སྐབས་སུ་ནག་རྩིས་ཀྱི་གཞུང་དང་།  ཁུ་བྱུག་གི་སྐད་འདོན་ཞེས་པ་སོགས་བོད་ཀྱི་བསྟན་བཅོས་ཡིན་པ་ནི་ཤིན་ཏུ་གསལ་ལོ།  Ó ཞེས་གསུངས་པ་ལྟར་རོ།  །   དཔའ་བོ་གཙུག་ལག་ཕྲེང་བས་གཡུ་ཐོག་ཡོན་ཏན་མགོན་པོས་བརྩམས་པར་བཞེད་ཚུལམཁས་པའི་དགའ་སྟོན་སྨད་ཆ།  ཤོག་ངོས༡༥༢༢ཕྲེང་ ༥པ།  པེ་ཅིན་པར།  འདི་ཉིད་མཆོག་གི་སྤྲུལ་སྐུ་དངོས་ཡིན་ཞིང་ཁོང་རང་གི་བཞུགས་གནས་དེའི་ཤར་ན་སྤང་རི་སྔོ་སྨན་མང་པོ་སྐྱེ་བ་སྤོས་ངད་ལྡན་དང་འདྲ་བ་དང་།  ལྷོ་ན་སྔོ་སྨན་ཚ་བ་སྐྱེ་བ།  བྱང་ན་གངས་རི་དང་བསིལ་སྨན་སྐྱེ་བ།  ནུབ་ན་ནགས་ཚལ་སོགས་ཆ་མཐུན་ཡོད་པས།  ཁོང་རང་གི་བཞུགས་གནས་དེ་སྨན་གྱི་གྲོང་ཁྱེར་ལྟ་ན་སྡུག་དང་།  ཐུགས་ཆོས་ཀྱི་དབྱིངས་སངས་རྒྱས་སྨན་གྱི་བླ་དང་།  ཀུན་རྟོགས་སྣ་ཚོགས་པ་རྣམས་འཁོར་སྡེ་བཞི་དང་།  རྩོམ་འདོད་ཀྱི་རྟོག་པ་དྲང་སྲོང་ཡིད་ལས་སྐྱེས་དང་།  རིག་པའི་ངོ་བོ་དྲང་སྲོང་རིག་པའི་ཡེ་ཤེས་སུ་མཛད་ནས་རྒྱུད་བཞི་བཤད་དོ་ཞེས་རྗེ་ཕྲིན་ལས་ཞབས་གསུངས་ལ།  ཐུན་མོང་གི་སྣང་བ་དེ་ཉིད་ཡིན་ལ།  སྣང་བ་དག་པའི་གདུལ་བྱའི་ངོར་གླེང་གཞིར་ཇི་ལྟར་བཤད་པ་ལྟར་སྣང་ཡང་མི་འགལ་ལོ་ཞེས་བདག་སེམས་སོ།  ཞེས་གསུངས་སོ།  །   གླིང་སྨན་བཀྲ་འབུམ་པས་བཀའ་དང་གཏེར་མ་ཡིན་པར་དགག་ཅིང་གཡུ་ཐོག་ཡོན་ཏན་མགོན་པོས་བརྩམས་པར་བཞེད་ཚུལ།  《རྒྱུད་བཞི་བཀའ་འགྲེལ་》 ལས།   ཤོག་ངོས་༣པའི་ཕྲེང་༡༩པར།  ༢༠༠༧ལོར་པེ་ཅིང་མི་རིགས་དཔེ་སྐྲུན་ཁང་།  བཀའ་མར་བཞེད་པས་སངས་རྒྱས་སྨན་བླའི་གསུངས་ཡིན་ཞེ་ན།  སྨན་བླ་ནི་ལོངས་སྤྱོད་རྫོགས་སྐུ་ཡིན་པས།  ཆོས་ཐམས་ཅད་སྤྲུལ་སྐུའི་གསུང་མ་གཏོགས་ཆོས་གང་ཡང་མེད་པ་དང་།  ཤཱཀྱ་ཐུབ་པ་སྨན་བླའི་སྐུ་བཞེངས་ནས་གསུངས་པ་ཡིན་ཞེ་ན་མ་ཡིན་ཏེ།  བཀའ་འཁོར་ལོ་བཞི་ལ་སོགས་པ་མདོ་རྒྱུད་ཀྱི་ཆོས་གང་གསུངས་ཀྱང་སྐུ་གསེར་བཙོ་མའི་མདོག་ལས།  མདོ་རྒྱུད་གང་གསུང་དེའི་ཕྱག་མཚན་གཞལ་ཡས་ཁང་སོགས་སུ་བསྒྱུར་ནས་གསུངས་ཚུལ་ནི་མདོ་རྒྱུད་གང་ལའང་མི་འདུག་པས།  རྒྱུད་བཞི་གསུངས་པ་ཡིན་ཀྱང་སྐུ་མདོག་བསྒྱུར་དགོས་པ་མི་འདུག། ལྷ་མོ་ཡིད་འཕྲོག་མས་སངས་རྒྱས་ལ་ཨ་རུ་ར་ཕུལ་བའི་ལུང་དྲངས་ཀྱང་།  ཕྱག་ས་གནོན་མཉམ་བཞག་མ་གཏོགས་ཐུབ་པ་ཨ་རུ་ར་འཛིན་པ་ནི་མ་མཐོང་།  གཞན་ཡུངས་ཀར་སོགས་བཀྲ་ཤིས་རྫས་བརྒྱད་ཕུལ་བ་རྣམས་ཀྱང་བྱིན་གྱིས་བརླབས་པའི་རྫས་མ་གཏོགས་ཕྱག་ཏུ་བསྣམས་པ་ནི་མ་མཐོང་།  དངོས་པོ་གང་ཕུལ་རྣམས་སངས་རྒྱས་ཀྱི་ཕྱག་ཏུ་བསྣམས་དགོས་པའི་ཤེས་བྱེད་དམ།  མེད་ན་མ་ཡིན་པར་ཐལ།  གཏེར་མར་བཞེད་པས་གྲྭ་པ་མངོན་ཤེས་ཀྱི་གཏེར་མ་ཡིན་ཞེ་ན།  སློབ་དཔོན་རིན་པོ་ཆེས་གཏེར་སྦས་པའི་ས་རྟགས་དང་འདོན་པའི་དུས་ཚོད་སོགས་ལ་གྲྭ་མངོན་གྱི་གཏེར་ཁར་གསོ་རིག་ཡོད་པར་མ་གསུངས་པ་དང་།  རྒྱུད་བཞི་འདི་ལ་གཏེར་ཆོས་ཀྱི་མཚན་ཉིད་མཁའ་འགྲོ་བརྡ་ཡིག་སོགས་མི་འབྱུང་བས་དེ་ནི་ངག་འཁྱལ་ཙམ་མ་གཏོགས་དོན་མེད།  །   གཡུ་ཐོག་པའི་བསྟན་བཅོས་ཡིན་ཚུལ་ནི།  རྒྱུད་བཞི་འདི་རྗེ་གཡུ་ཐོག་པས་བོད་བསིལ་བའི་ཡུལ་ཆོས་དང་བསྟུན་ནས་གསུངས་པ་སྟེ།  ཞེས་དང་།  རྗེ་གཡུ་ཐོག་པ་ཉིད་ཀྱི་གསུངས་ལས།  རང་ཉིད་གར་བལྟས་ལྟ་ན་སྡུག།  ཅེས་དང་།  རང་སྣང་བཻཌཱུར་ཡ་ཡི་འོད་དུ་གསལ།  ཞེས་གསུངས་པ་བཞིན་གཙང་གི་ཚོང་འདུས་མགུར་མོ་སྨན་གྱི་གྲོང་ཁྱེར་ལྟ་ན་སྡུག་གི་ཡུལ་བཀོད།  གཞལ་ཡས།  སྨན་བླ་གཙོ་འཁོར་དང་བཅས་པ་རང་སྣང་སྤྲུལ་པ་ལ་བརྟེན་ནས་བོད་ཀྱི་དོན་དུ་གསུངས་པའི་དཔལ་ལྡན་རྒྱུད་བཞི་འདི་ནི་སངས་རྒྱས་ཀྱི་ཞལ་ནས་གསུངས་པའི་ཆོས་དང་ཁྱད་པར་མེད་པའི་བྱིན་རླབས་ཀྱི་གཟི་བྱིན་ནུས་མཐུའི་ཡོན་ཏན་བསམ་གྱིས་མི་ཁྱབ་པ་དགོས་འདོད་འབྱུང་བ་ཡིད་བཞིན་གྱི་ནོར་བུ་ལྟ་བུའོ།  ཞེས་།  གསུངས་སོ།  །
གཉིས།  རྒྱུད་བཞིའི་ཁུངས་རྒྱ་གར་ལ་གཏུགས་པའི་ཆེད་དུ་
ཡིག་ཆ་རྫུན་མ་བཟོས་ཚུལ།  ཟུར་མཁར་བློ་གྲོས་རྒྱལ་པོས་རྒྱུད་བཞི་སངས་རྒྱས་ཀྱི་གསུངས་ཡིན་ཟེར་བ་ལ་དགག་པ་ཚ་ནན་བརྒྱབ་པའི་རྗེས་སུ་ཕལ་ཆེར་སངས་རྒྱས་ཀྱི་གསུངས་ཡིན་པའི་ཁུངས་ལུང་མི་རྙེད་པའི་སྐབས་སུ།  སྤྱི་ལོའི་དུས་རབས་བཅུ་བདུན་པའི་ནང་དུ་གཡུ་ཐོག་རྙིང་མའི་ Çརྣམ་བཀའ་རྒྱ་མ་È ཟེར་བའི་ཡིག་ཆ་གཅིག་བྱུང་ཡོད་པ་དེ་ལ་ཐོག་མར་འབེ་ལོ་ཚེ་དབང་ཀུན་ཁྱབ་ཀྱིས་ཡིག་ཆ་དེ་རྫུན་མ་ཡིན་པའི་རྫུན་རྐུབ་གཏོལ་བ་དང་།  དེ་ནས་གླིང་སྨན་བཀྲ་འབུམ་པ་དང་།  ཀོང་སྤྲུལ་ཡོན་ཏན་རྒྱ།  འཇུ་མི་ཕམ།  འཇམ་དབྱངས་མཁྱེན་བརྩེའི་དབང་པོ་རྣམས་ཀྱིས་ཀྱང་གསོ་རིག་ལོ་རྒྱུས་ནང་དུ་ཡིག་ཆ་དེའི་སྐོར་དང་ལེན་གནང་ཡོད་བ་མ་རེད།  །   ཡིག་ཆ་རྫུན་མ་བཟོ་དགོས་པའི་རྒྱུ་མཚན་དང་ལོ་རྒྱུས་མདོར་བསྡུས་ཙམ་བཤད་ན།  སྤྱི་ལོ་༡༥༧༡ལོར་ཟུར་མཁར་བློ་གྲོས་རྒྱལ་པོས་རྒྱུད་བཞི་སངས་རྒྱས་ཀྱི་གསུང་ཡིན་ཟེར་བ་ལ་དགག་པ་དང་།  གསོ་རིག་སྐོར་གྱི་གཞི་ལམ་འབྲས་གསུམ་ལ་འཕྲོས་པའི་སྐོར་འདྲི་བ་ཡི་གེ་བོད་ག་ས་ག་ལ་བཀྲམས་པ་མ་ཟད།  ལྷ་སའི་རྡོ་རིང་གི་ངོས་སུ་ཐེངས་མ་གསུམ་སྦྱར་བ་དང་།  དེ་ལ་དགག་བྱེད་ཀྱི་ལུང་རིགས་ཁུངས་མ་རྙེད་པའི་སྐབས་སུ།  སྟོད་ལུང་སྨན་པ་ཀུན་ལེགས་ཟེར་བ་ཞིག་གིས་གཡུ་ཐོག་རྙིང་མའི་རྣམ་ཐར་བཀའ་རྒྱ་མ་ཟེར་བ་དེ་བརྩམས་ནས།  དེའི་ནང་ལ་བཻ་རོ་ཙཱ་ན་རྒྱ་གར་དུ་ཕེབས་ཏེ།  རྒྱུད་བཞི་ཁྱེར་ནས་ཚུར་ཡོང་པའི་ལམ་བར་དུ།  གཡུ་ཐོག་རྙིང་མ་རྒྱ་གར་ལ་ཕར་གསོ་རིག་སྐོར་ཞུ་སར་འགྲོ་སྐབས་ལམ་བར་དུ་འཕྲད་པ་དང་།  བཻ་རོས་གཡུ་ཐོག་ལ།  ད་ཁྱོད་རང་རྒྱ་གར་དུ་ཕེབས་པའི་དགོས་པ་མེད།  ངས་གསོ་རིག་རྒྱུད་བཞི་ཁྱེར་ཡོད་པ་རྒྱལ་པོ་དང་ཁྱེད་ལ་སྤྲད་ཅེས་གསུངས་པ་ལ།  གཡུ་ཐོག་པས་ལོ་ཙཱ་བ་ལ་དཔལ་ལྡན་རྒྱུད་བཞི་བདག་ནམ་སླེབས་བར་ལ།  བསམ་ཡས་དབུ་རྩེའི་བར་ཁང་གི་ཀ་བ་བུམ་པ་ཅན་ལ་གཏེར་དུ་སྦོས་གསུངས་སོ།  ། དེ་ནས་གཡུ་ཐོག་ཆེན་པོས་ལོ་ཙཱའི་གསུངས་ལྟར་པཎ་ཆེན་ཙནྡྲ་ཝའི་དྲུང་དུ་བྱོན་ནས་གདམས་ངག་ཞུས་སོ།  ། པཎ་ཆེན་ཙནྡྲ་ཝའི་ཞལ་ནས།  རྒྱུད་བཞིའི་ཁ་སྐོང་གནང་ནས།  ལོ་ཙཱ་བ་ཆེན་པོ་བཻ་རོ་ཙ་ནས་བསྒྱུར་བ་ལྟར་བོད་ཀྱི་རྒྱལ་པོ་དང་སྨན་པ་ལ་གདམས་པ་བྱུང་ངན་གསུངས་བྱུང་བས་སྔར་གྱི་ལོ་རྒྱུས་རྣམས་ཞུས་སོ། Ó ཞེས་རྒྱུད་བཞི་རྒྱ་གར་ནས་ཁྱེར་ཡོང་པའི་སངས་རྒྱས་ཀྱི་གསུང་ཡིན་པ་སྒྲུབ་བྱེད་བཀོད་པ་རེད།  ། དོན་རྐྱེན་དེ་བྱུང་ཟིན་པའི་རྗེས་སུ་ལོ་ངོ་ལྔ་བཅུ་ཙམ་འདས་པའི་སྐབས་དེར་དར་མོ་སྨན་རམས་པས་རྒྱུད་བཞི་སངས་རྒྱས་ཀྱི་གསུངས་ཡིན་པ་སྒྲུབ་བྱེད་ལ་རྣམ་ཐར་དེ་གལ་ཆེན་དུ་མཐོང་ནས་ཤིང་སྤར་བརྐོས་ནས་འགྲེམས་སྤེལ་བྱས་པ་རེད།  འོན་ཀྱང་སི་ཏུ་ཆོས་འབྱུང་སློབ་ཚོགས་དང་བཅས་པ་རྣམས་ཀྱིས།  དོན་དེ་ལ་ཞིབ་འཇུག་གཏིང་ཟབ་གནང་རྗེས་རྣམ་ཐར་དེ་རྫུན་བཟོ་བྱས་པར་གཟིགས་ནས།  སྤྱི་ལོ་༡༧༧༡་ལོར་འབེ་ལོ་ཚེ་དབང་ཀུན་ཁྱབ་ཀྱིས་ 《¡¶གསོ་བ་རིག་པའི་ཁོག་དབུབ་ཀུན་གྱི་བུ་ཡིག་སྒོ་བརྒྱ་འབྱེད་པའི་ལྡེ་མིག་》¡ལས།  གཡུ་ཐོག་མགོན་པོ་ནི་དུས་ཕྱིས་གསར་རྙིང་གཉིས་ཡོད་ཟེར་རྙིང་མའི་རྣམ་ཐར་ཟོལ་མ་ཞིག་སྣང་བས།  འཁྲུལ་པ་ལ་ནི་ཐུགས་མེད་མོད།  འོན་ཀྱང་རྙིང་མའི་རྣམ་ཐར་དེ་ཁྱད་གཞི་མེད་པའི་ཁྱད་ཆོས་རྫུན་བསྒྲིགས་ལ་རིག་པས་དཔྱད་བཟོད་པའི་ཚིག་དོན་ག་ལ་ཡོད་ཅིང་།  ཁྱེད་ཉིད་ཀྱིས་ཀྱང་དཔྱད་པའི་ཚེ་རྣམ་ཐར་ལོ་རྒྱུས་དེ་གསུང་རབ་སྤྱི་དང་མི་མཐུན།  རྩ་རྒྱུད་དང་འགལ་བ་ཡིན་འདྲའི་ཟེར་སྒྲོས།  རིག་བྱེད་ཀྱི་གཏམ་རྒྱུད་ལྟ་བུ་ལས་ཡིད་བརྟེན་དུ་རུང་བ་དཀའ་ནའང་ཞེས།  སོགས་ཀྱི་ཡིད་མ་ཆེས་བཞིན་དུ་བཤད་ཁུངས་ཀྱི་རྒྱབ་བརྟེན་དུ་འཆའ་བ་ནི་ནམ་ཡང་མི་རིགས་སྙམ་སྟེ།  དེ་རྩོམ་པའི་གང་ཟག་ནི།  བལ་པོ་སེའུ་མ་ཟོས་ཀྱང